NORMALVEDTEKTER FOR DISTRIKTSSAMMENSLUTNINGER AV FOLKEAKADEMI

Vedtatt på landsmøtet juni 2006

§ 1

Organisasjon
Folkeakademiet...............................................  er en sammenslutning av folkeakademiene i distriktet.
Frivillige distriktsorganisasjoner og –institusjoner samt organisasjoner og institusjoner i kommuner
uten lokallag som driver kulturformidling og opplysningsarbeid, voksenopplæring og annen kulturell
virksomhet, kan være medlemmer.

§ 2

Formål
Folkeakademiet....................... er tilsluttet Folkeakademienes Landsforbund, og arbeider i samsvar med formålet til landsforbundet.
Distriktssammenslutningen skal: 
-	legge til rette og samordne det folkeopplysnings- og kulturarbeidet som blir drevet av de lokale folkeakademiene, innenfor vedtatt idégrunnlag.
-	aktivisere og stimulere virksomheten til de lokale folkeakademiene.
-	være bindeledd mellom de lokale folkeakademiene og landsforbundet.
-	representere de lokale folkeakademiene i kontakten med de fylkeskommunale myndighetene og organisasjoner og institusjoner som driver opplysnings- og kulturarbeid i distriktet.

§ 3

Kontingent
Kontingenten i sammenslutningen fastsettes av årsmøtet og inkluderer tidsskriftet Nøkkelen.  Medlemmer som står til rest med kontingent blir strøket ved inngangen til et nytt kontingentår.

§ 4

Årsmøtet – Innkalling og rettigheter
Årsmøtet er sammenslutningens høyeste myndighet. Det holdes årlig og kunngjøres minst 8 uker i forveien.
	Innkalling med saksliste og dokumenter skal sendes lokalakademiene og medlemmene senest 3 uker før møtet.
	Styret i distriktssammenslutningen har anledning til å begrense tallet på utsendinger til 2 fra hvert lokalakademi og hvert medlem dersom praktiske grunner taler for det. Bare 1 utsending fra hvert lokalakademi og hver distriktsmedlem har stemmerett.
Styremedlemmer har fulle rettigheter, men bare talerett i saker med ansvar overfor årsmøtet.
Organisasjons- og institusjonsmedlemmer fra kommuner uten akademi har ingen rettigheter i forhold til årsmøtet.
Ekstraordinært årsmøte kan kalles sammen av styret, og det skal holdes når minst 1/3 av lokalakademiene og distriktsmedlemmene i sammenslutningen samlet krever det.
Innkalling til ekstraordinært årsmøte må sendes skriftlig minst 2 måneder i forveien. På ekstraordninært  årsmøte kan en bare behandle de sakene som er nevnt i innkallingen.

§5

Årsmøtet - Saksliste
a.  Konstituering
b. Årsmelding
c. Regnskap med revisormelding
d. Arbeidsprogram
e. Budsjett og fastsetting av kontingent for neste år
f. Innkomne saker og andre saker styret legger frem
Saker som lokalakademiene eller distriktsmedlemmene vil ha behandlet, må være styret i hende senest 4 uker før møtet. Vedtak blir gjort med vanlig flertal.
g. Valg av styre, engasjement av revisor, valg av valkomité
h. Valg av utsendinger til landsmøtet i Folkeakademienens Landsforbund

§ 6

Sammensetting og valg av styret
Styret i sammenslutningen har 5 medlemmer med 3 varamedlemmer. Styremedlemmene blir valgt for 2 år, varamedlemmene for 1 år. Leder og nestleder blir valgt ved særskilt valg.
	Det ene året er leder og 1 styremedlem på valg, det andre året nestleder og 2 styremedlemmer. Dersom et styremedlem som ikke er på valg, blir valgt til leder eller nestleder, blir ett nytt styremedlem valgt for ett år i stedet for denne. 
	Dersom nestleder blir valgt til leder, blir ny nestleder valgt for ett år. Styret er vedtaksdyktig når minst halvdelen av medlemmene er til stede.
Varamedlemmene til styret blir valgt i nummerert rekkefølge ved særskilt valg for hver. Fylkeskommunen kan være representert med et konsultativ medlem i styret.
Funksjonstiden i hvert av de ulike vervene bør ikke være mer enn 8 år sammenhengende.

§ 7

Styrets oppgave
Styrets oppgaver er å lede arbeidet i sammenslutningen etter det som er fastsatt i vedtekter og retningslinjer. Det arbeider ut forslag til budsjett, sender søknader om tilskudd og gjennomfører de tiltak som trengs for at forskriftene i formålsparagrafen blir fulgt.
Styret engasjerer kasserer og ansetter daglig leder med oppgaver som fastsettes i egne instrukser.
Styret kan oppnevne og gi fullmakter til et arbeidsutvalg. 

§ 8 

Endring av vedtektene
Forslag til vedtektsendringer må være styret i hende minst 6 uker før årsmøtet og sendes til lokalakademiene og distriktsmedlemmene minst 3 uker før årsmøtet.
	Vedtektsendringer må gjøres på ordinært årsmøte og krever 2/3 flertal av frammøtte utsendinger med stemmerett.

§ 9 
Oppløsning
Folkeakademiet . . . . . . . . . . . . . . . . . . . . . . . . . . . . . kan bare løses opp av et ordinært årsmøte, og forslag om oppløsning må være sendt til styret minst 6 uker før møtet. Vedtak om oppløsning krever 3/4 flertal, og minst halvparten av lokalakademiene og distriktsmedlemmene må være enige i det. Dersom sammenslutningen blir oppløst, skal midlene brukes til beste for folkeakademivirksomheten i distriktet, og Folkeakademienes Landsforbund styrer med disse.

§ 10

Godkjennelse
Disse vedtektene er vedtatt på årsmøtet den  . . . / . . .  -  20.. og tar til å gjelde straks de er godkjent av Folkeakademienes Landsforbund.